### | | | | --- | --- | | | | | --- | | **Byråd** 28. april 2020 Sagsnr. 710-2020-4798 Dok.nr. 710-2020-136027 Sagsbehandler DPBCJ | | 63.                 Tilslutning til "Charter for skattelyfri kommune" - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til [adresse]
Kommunes tilslutning til ”Charter for skattelyfri kommune”.

Ved
underskrift af ”Charter for skattelyfri kommune” forpligter Favrskov Kommune
sig til følgende, jf. charteret:

*”Som
led i varetagelsen af kommunens sociale ansvar vil kommunen gennem sin indkøbs-
og investeringspolitik, inden for rammerne af kommunalfuldmagten og
lovgivningen, tilstræbe at tilvælge virksomheder, der udviser en ansvarlig
skatteadfærd.*

*Vi
vil bidrage til at udvikle og anvende metoder til, inden for lovens rammer, at
stille krav om gennemsigtighed og en fair beskatning af kommunens
leverandører.”*

I
alt 13 af landets kommuner har på nuværende tidspunkt underskrevet ”Charter for
skattelyfri kommune”, heriblandt [adresse], Aalborg Kommune, [adresse]
Kommune, Randers Kommune og [adresse].

Tilslutningen til ”Charter for skattelyfri kommune” er af
flere omgange drøftet i den politiske gruppeformandskreds – senest primo april
2020.

**VURDERING**

Som
det fremgår af charteret, vil det til enhver tid være kommunalfuldmagten og
lovgivningen, herunder udbudsloven, der sætter rammerne for hvilke leverandører,
kommunen må udelukke i forbindelse med konkurrenceudsættelser. [adresse]
Kommunes forpligtelser som skattelyfri kommune kan således aldrig gå videre end
hvad rammerne i lovgivningen og kommunalfuldmagten tillader. Charteret er
således først og fremmest en erklæring om, at kommunen vil arbejde aktivt for
at blive skattelyfri – kommunen forpligter sig dermed ikke til konkrete
indsatser som følge af underskrivelsen af charteret. En underskrift af
charteret bør derfor ses som en supplerende hensigtserklæring og et politisk
signal til markedet, der samtidigt opfordrer til gennemsigtighed om
leverandørernes skatteoplysninger.

Med afsæt i [adresse] gældende indkøbspolitik og
finansielle strategi arbejder kommunen allerede i dag for at sikre, at
kommunens samarbejdspartnere udviser en god og etisk forsvarlig
virksomhedsadfærd. For eksempel fremgår det af indkøbspolitikken, at ”*[adresse]
Kommune anvender, ud over de obligatoriske udelukkelsesgrunde i Udbudsloven,
flere af de frivillige udelukkelsesgrunde efter et rimelighedsprincip. [adresse]
ønsker ikke at handle med virksomheder, der er er dømt for unddragelse af
skattebetaling i [adresse].”.*

Job og Økonomi foreslår herudover følgende tiltag med
henblik på, inden for lovgivningens rammer, at kunne efterleve principperne fra
"Charter for skattelyfri kommune".

·
At der på kommunens hjemmeside oplyses,
at Favrskov Kommune har tilsluttet sig ”Charter for skattelyfri kommune” (under
henholdsvis indkøbspolitik og finansiel strategi), ligesom oplysningen
indarbejdes i kommunens standard udbudsmateriale.

·
Fastholde Favrskov Kommunes
eksisterende praksis for anvendelse af udelukkelsesgrunde i
konkurrenceudsættelser. Det vurderes, at der ikke – inden for de gældende
lovgivningsmæssige rammer – kan gøres yderligere for at udelukke leverandører
fra at byde på kommunens kontrakter.

·
Når det vurderes muligt, vil
skattemæssige forhold blive indarbejdet i kommunens finansielle strategi. Det
kræver, at der udvikles en valid metode, som ikke i nævneværdig grad påfører
kommunen meromkostninger i form øget forvaltningsgebyr.

·
Dialog/sparring med andre kommuner om
indsatser på området og udvikling af værktøjer, der skal understøtte, at de
leverandører, der samarbejdes med, udviser god og etisk forsvarlig
virksomhedsadfærd.

**ØKONOMI**

Der er ingen økonomiske konsekvenser.

**INDSTILLING**

Direktøren for Job og Økonomi indstiller til Byrådet:

1.
At Favrskov Kommune underskriver
”Charter for skattelyfri kommune”

2.
At Favrskov Kommune godkender de beskrevne tiltag
med henblik på, at kunne efterleve principperne fra "Charter for
skattelyfri kommune".

**BESLUTNING**

***Økonomiudvalget, 21. april 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Charter for skattelyfri kommune | 710-2020-35073 |
| 5 skridt på vejen mod at blive skattelyfri | 710-2020-35071 |